ลักษณะร้าน + บรรยากาศ 
ร้าน ป้าติ๋ม ขนมถังแตกทรงเครื่อง เป็นร้านที่ขายขนมถังแตกเจ้าดัง ที่เคยออกรายการทีวีและลงหนังสือมานักต่อนักแล้ว ดังขนาดนี้ต้องมีลองซักหน่อย
โดยร้านนั้นจะตั้งอยู่ริมทางเดินของวังหลังเลย รอบร้านคนต่อคิวซื้อกันคึกคัก แค่เดินผ่านก็ได้กลิ่นหอมๆ พร้อมเห็นไส้หนาๆก็ดูน่ากินจนอดใจไม่ไหวเลยขอบอก

ที่ตั้งร้าน
ร้านตั้งอยู่ริมถนนวังหลัง ติดทางเดิน ตรงข้าม รพ.ศิริราชเลย

เมนูเด่นและราคาโดยประมาณ
ที่ร้านจะเน้นขายขนมถังแตกเป็นหลัก มีให้เลือกกันทั้งหมด 6 ไส้ คือ ฝอยทอง ลูกเกด ข้าวโพด เมล็ดขนุน มะพร้าวงา และสังขยา
ราคาต่อชิ้นเพียง 10 บาท เว้นแต่หน้าฝอยทองเท่านั้นที่ 12 บาท

เมนูเด็ดที่กินวันนี้
วันนี้ผมได้ซื้อมาลองชิม 2 รสชาติ เริ่มด้วยรสพระเอกในวันนี้คือ ขนมถังแตกไส้ฝอยทอง ได้มาแบบร้อนๆ ชิ้นกำลังพอดีมือเลย กัดคำแรกจะพบกับความนุ่มหวานอร่อยของขนมถังแตก
ทั้งรสหวานของครีม แป้ง และฝอยทองอร่อยเข้ากันได้ดี นุ่มลิ้นอร่อยมาก ที่สำคัญคือฝอยทองเค้าใส่มาแบบไม่หวงเลย เยอะสุดๆ กินแล้วรู้สึกเต็มที่กับฝอยทองจริงๆ 55+
ส่วนอีกรสสั่งเป็นมะพร้าวงา (อันนี้ไม่ได้ถ่ายรูปเพราะเพื่อนชิงกินไปก่อน) ได้ลองชิมดู รสชาติก็จะออกหวานๆมันๆ อร่อยดี มีเนื้อมะพร้าวกรอบนิดๆช่วยเพิ่มสัมผัสให้เคี้ยวอร่อยๆหวานๆได้เพลินๆ

สรุปโดยรวม (เต็ม 10)
ให้ 9 คะแนนครับ รสชาติขนมถังแตกอร่อยมาก แค่ 12 บาทหน้าฝอยทอง กินชิ้นเดียว อิ่มท้องอิ่มใจกันเลยทีเดียว 555+

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  28 / 1 / 59
